रेलवे ट्रैक पर इंजीनियरिंग छात्र का शव मिला
जयपुर| सरसडेयरी प्लांट के पीछे रविवार सुबह आठ बजे रेलवे ट्रैक पर ट्रेन से कटा इंजीनियरिंग छात्र का शव मिला। शव पड़ा होने की सूचना पर बजाज नगर थाना पुलिस मौके पर पहुंची। मौके पर मिले बैग में मोबाइल, इंजीनियरिंग कॉलेज का आई कार्ड, डायरी मिली। मोबाइल की सिम से नंबर निकाल कर छात्र के परिजनों से बात करने पर उसकी पहचान हुई। पुलिस ने घटना की सूचना परिजनों को दी। शव को पोस्टमार्टम के लिए एसएमएस अस्पताल में रखवाया है। मौके के हालात देखकर पुलिस ने छात्र के आत्महत्या की आशंका जताई है। थानाधिकारी बजाज नगर रतन सिंह ने बताया कि मृतक सिक्किम निवासी दीपक ठाकुर (24) पूर्णिमा कॉलेज का छात्र था। वह प्रताप नगर में किराए पर कमरा लेकर रहता था। उन्होंने बताया कि रेलवे ट्रैक पर सुबह आठ बजे शव पड़ा होने की सूचना मिली थी। पुलिस ने छात्र के पास मिले मोबाइल, डायरी और कॉलेज आईडी से पहचान की।
hin_Deva hin_Deva